b'\n_START_ARTICLE_\nTravian\n_START_SECTION_\nAlianse\n_START_PARAGRAPH_\nIgra je namenjena skupinskemu igranju - surovine se lahko menjajo med igralci, mesta se da okrepiti z vojaki drugega igralca. V igri lahko ustanovimo alianso. Namen le te je, da se lahko ve\xc4\x8d igralcev med sabo zdru\xc5\xbei proti skupnem nasprotniku. V aliansi lahko igralec vidi kolikokrat so napadeni drugi \xc4\x8dlani alianse. Obstajajo pa tudi posebna komunikativna orodja. V vsaki aliansi je lahko najve\xc4\x8d 60 \xc4\x8dlanov za to potrebujete Ambasado stopnja 20. \xc4\x8ce pa je aliansa ve\xc4\x8dja lahko ustanovi krila, ki se lahko skupaj bojujejo proti drugim (posamezniku ali aliansami). Med sabo lahko pa seveda sklenejo tudi zavezni\xc5\xa1tva, pakte in tudi vojne.\n_START_SECTION_\nTravian 3.5 (verzija)\n_START_PARAGRAPH_\nTravian Games GmbH je v za\xc4\x8detku leta 2009 predstavil novo verzijo spletne igre Travian. Je vmesna verzija med verzijo 3.0 in 4.0, ki je \xc5\xa1e v razvoju. Narejena je bila zaradi tega, ker se bo verzija 4.0. razvijala nekoliko dlje. Verzija 3.5 prina\xc5\xa1a nove zgradbe (pivovarna in konjsko napajali\xc5\xa1\xc4\x8de), nove ikone, posodobljen zemljevid in artefakte.\n_START_SECTION_\nForum\n_START_PARAGRAPH_\nVsaka dr\xc5\xbeava ima svoje forume. Na njih igralci razglabljajo o raznih stvareh v povezavi z igro in prijavljajo napake.\n_START_SECTION_\nKonec igre\n_START_PARAGRAPH_\nVsak travian stre\xc5\xbenik pride do za\xc4\x8detka konca. Za navadne stre\xc5\xbenike traja to pribli\xc5\xbeno 300 dni, na t. i. speed serverjih pa se to zgodi \xc5\xbee po 100 dnevih igranja ali malo kasneje. Proti koncu igre se pojavijo Natarska naselja z artefakti. Najprej morajo igralci premagati vasi Natarjev, v katerih so spravljeni artefakti, brez katerih je nemogo\xc4\x8de zgraditi \xc4\x8cudo sveta, zgradbo potrebno za zmago. \xc4\x8cudo sveta lahko v svojem naselju gradijo le najbolj\xc5\xa1i igralci s pomo\xc4\x8djo alianse oz. zavezni\xc5\xa1tev, saj so stro\xc5\xa1ki nadgradnje te stavbe zelo visoki. Za zmago je zgradbo potrebno nadgraditi do stopnje 100. Med tem, ko igralci gradijo \xc4\x8cudo sveta, pa Natarji iz natarskih vasi napadajo in ote\xc5\xbeujejo nalogo. Vsaki\xc4\x8d, ko se \xc4\x8cudo sveta nadgradi za 5 stopenj, napadejo. Tako je do stopnje 95. Od stopnje 95 naprej pa napadejo za vsako pridobljeno stopnjo. Prvi ki nadgradi \xc4\x8dudo sveta do stopnje 100 zmaga. Seveda pa to ni tako lahko, saj imajo Natarji ogromno vojske in je treba naselje braniti z veliko obrambe, ki je tudi velika porabnica \xc5\xbeita. Pomembno je sodelovanje med \xc4\x8dlani alians in sodelovanje med zavezni\xc5\xa1kimi aliansami. Med drugim gradnjo ote\xc5\xbeujejo tudi napadalni igralci nezavezni\xc5\xa1kih alians, ki \xc5\xbeelijo na vsak na\xc4\x8din prepre\xc4\x8diti, da bi v igri zmagala nasprotna aliansa.\n_START_SECTION_\nFinanciranje\n_START_PARAGRAPH_\nTravian se financira s tem, ko igralci kupujejo zlato. Ker je travianu primankovalo denarja je uvedel dodatne mo\xc5\xbenosti za plus ra\xc4\x8dun. Z novimi funkcijami lahko igralci nemudoma dokon\xc4\x8dajo gradbene ukaze ali pa si pove\xc4\x8dajo proizvodnjo. Pred kratkim, pa je Travian odprl tudi trgovino. V trgovini je mo\xc5\xbeno kupiti razne izdelke. Od majic, skodelic pa do velikih nalepk.'